താരപ്പകിട്ടില് ഒള്ളുള്ളേരു വണ് മില്യണ് വിജയാഘോഷം കൊച്ചിയില് നടന്നു, തിയറ്റര് റിലീസിനൊരുങ്ങി അജഗജാന്തരം സോഷ്യല് മീഡിയ മുഴുവന് തരംഗമായിത്തീര്ന്ന ആന്റണി വര്ഗീസ് ടിനു പാപ്പച്ചന് കൂട്ടുകെട്ടില് ഒരുങ്ങിയ അജഗജാന്തരത്തിലെ സൈട്രാന്സ് ഗാനം ഒള്ളുള്ളേരുന വണ് മില്യണ് വ്യൂസ് പിന്നിട്ടതിന്റെ വിജയാഘോഷം കൊച്ചിയില് നടന്നു. അണിയറ പ്രവര്ത്തകരുടെയും താരങ്ങളുടെയും ആരാധകരുടെയും സാന്നിധ്യത്തിലാണ് ആഘോഷം നടന്നത്. മൂന്ന് ദിവസം കൊണ്ടാണ് ചിത്രത്തിലെ ഗാനം വണ് മില്യണ് പിന്നിട്ടത്. യുവാക്കള്ക്കിടയില് ഗാനത്തിന് ഏറെ സ്വീകാര്യതയാണ് ലഭിച്ചിരിക്കുന്നത്. റീല്സും ഷോര്ട്സും സൗത്ത് ഇന്ഡ്യയൊട്ടാകെ വൈറലായിരിക്കുകയാണ്. ചിത്രത്തിന്റെ പുതുക്കിയ റിലീസ് തിയതി ഉടന് തന്നെ പ്രഖ്യാപിക്കും. ആവിഷ്കാരത്തിലെ വ്യത്യസ്തതയോടൊപ്പം മാവിലന് ട്രൈബല് കമ്മ്യൂണിറ്റിയുടെ നാടന് പാട്ടിനോടൊപ്പമുള്ള ട്രാന്സ് താളമാണ് ഗാനത്തെ മറ്റൊരു തലത്തിലേക്ക് എത്തിക്കുന്നത്. ഒരിടവേളയ്ക്ക് ശേഷം തീയേറ്ററുകള് തുറക്കുമ്ബോള്, പഴയതുപോലെ തീയേറ്ററുകള് പൂരപ്പറമ്ബാക്കാനും എല്ലാം മറന്ന് ആടിത്തിമിര്ക്കാനുമുള്ള എല്ലാ ചേരുവകളുമായാണ് അജഗജാന്തരം തീയേറ്ററുകളില് എത്തുക. ഒളുളേരു എന്ന നാടന് പാട്ടിനെ ട്രാന്സ് താളത്തിനൊപ്പം ഇഴകി ചേര്ത്തത് സംഗീതസംവിധായകനായ ജസ്റ്റിന് വര്ഗീസാണ്. നാലാം ദിവസം 13 ലക്ഷം കാഴ്ചക്കാരുമായി ഗാനം മുന്നേറുകയാണ്. ഗംഭീര ആക്ഷന് സീക്വന്സുകളുമായി ഒരുങ്ങുന്ന അജഗജാന്തരം ആന്റണി വര്ഗീസിന്റെ കരിയറിലെ ഏറ്റവും മുതല് മുടക്കുള്ള ചിത്രമാണ്. വമ്ബന് ആക്ഷന് രംഗങ്ങള് കൊണ്ട് ചിത്രീകരണ സമയത്ത് തന്നെ അജഗജാന്തരം സോഷ്യല് മീഡിയയില് നിറഞ്ഞു നിന്നിരുന്നു. ഉത്സവപ്പറമ്ബിലേയ്ക്ക് ഒരു ആനയും പാപ്പാനും ഒപ്പം ഒരു കൂട്ടം യുവാക്കളും എത്തുന്നതും തുടര്ന്നവിടെ 24 മണിക്കൂറിനുള്ളില് നടക്കുന്ന ആകാംഷ നിറഞ്ഞ സംഭവങ്ങളാണ് ചിത്രത്തിന്റെ പ്രമേയം. അര്ജുന് അശോകന്, ചെമ്ബന് വിനോദ് ജോസ്, ജാഫര് ഇടുക്കി, രാജേഷ് ശര്മ, സുധി കോപ്പ, കിച്ചു ടെല്ലസ്, ലുക്മാന്, ശ്രീരഞ്ജിനി തുടങ്ങിയവരും ചിത്രത്തില് കഥാപാത്രങ്ങളായി എത്തുന്നുണ്ട്. ചിത്രത്തിന്റെ കഥാപശ്ചാത്തലത്തെ ഉള്ക്കൊണ്ടുകൊണ്ടുള്ള മാനിപ്പുലേഷന് പോസ്റ്ററുകള്ക്ക് വലിയ അളവില് സ്വീകാര്യത ലഭിച്ചിരുന്നു. സില്വര് ബേ പ്രൊഡക്ഷന്സിന്റെ ബാനറില് എമ്മാനുവല് ജോസഫും അജിത് തലാപ്പിള്ളിയും ചേര്ന്ന് നിര്മ്മിക്കുന്ന ചിത്രത്തിന്റെ തിരക്കഥയൊരുക്കിയിരിക്കുന്നത് കിച്ചു ടെല്ലസ്, വിനീത് വിശ്വം എന്നിവര് ചേര്ന്നാണ്. ലൈന് പ്രൊഡ്യൂസര് മനു ടോമി, ഛായാഗ്രഹണം ജിന്റോ ജോര്ജ്, എഡിറ്റര് ഷമീര് മുഹമ്മദ്, സംഗീതം ജസ്റ്റിന് വര്ഗീസ്, സൗണ്ട് ഡിസൈന് രംഗനാഥ് രവി, ആര്ട്ട് ഗോകുല് ദാസ്, വസ്ത്രാലങ്കാരം മഷര് ഹംസ, മേക്കപ്പ് റോണക്സ് സേവ്യര്, സ്റ്റണ്ട് സുപ്രീം സുന്ദര്, ഫോള്ക് സോങ് സുധീഷ് മരുതലം, ചീഫ് അസോസിയേറ്റ് കണ്ണന് എസ് ഉള്ളൂര് രതീഷ് മൈക്കിള്, വി.എഫ്.എക്സ് ആക്സെല് മീഡിയ, ഫിനാന്സ് കണ്ട്രോളര് അനില് അമ്ബല്ലൂര്, പ്രൊഡക്ഷന് കണ്ട്രോളര് ബാദുഷ, സ്റ്റില്സ് അര്ജുന് കല്ലിങ്കല്, പ്രൊഡക്ഷന് എക്സിക്യൂട്ടീവ് ബിനു മനമ്ബൂര്, ഓപ്പണിങ് ടൈറ്റില്സ് ശരത് വിനു, ഡിസൈന്സ് അമല് ജോസ്, പി.ആര്.ഒ. മഞ്ജു ഗോപിനാഥ്, മീഡിയാ പാര്ട്ണര് മുവീ റിപ്പബ്ലിക്, ഡിജിറ്റല് മാര്ക്കറ്റിംഗ ഹെയിന്സ്.